CELEX: 62016TN0435
Language: fi
Date: 2016-12-22 00:00:00
Title: Asia T-435/16: Kanne 22.12.2016 – MS v. komissio

6.3.2017   
            
            
               FI
            
            
               Euroopan unionin virallinen lehti
            
            
               C 70/21
            
         Kanne 22.12.2016 – MS v. komissio
   (Asia T-435/16)
   (2017/C 070/30)
   Oikeudenkäyntikieli: ranska
   
      Asianosaiset
   
   
      Kantaja: MS (Castries, Ranska) (edustajat: asianajajat L. Levi ja M. Vandenbussche)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               ottamaan kanteen tutkittavaksi ja hyväksymään sen
            
         ja tämän johdosta
   
               —
            
            
               kumoamaan komission 16.6.2016 tekemän päätöksen evätä kantajalta oikeuden tutustua häntä koskeviin henkilötietoihin
            
         
               —
            
            
               määräämään korvattavaksi komission virheellisestä toiminnasta aiheutuneen aineettoman vahingon, jonka kohtuulliseksi määräksi arvioidaan 20 000 euroa
            
         
               —
            
            
               velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa yhteen kanneperusteeseen, joka perustuu yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18.12.2000 annetun Euroopan parlamentin ja neuvoston asetuksen (EY) N:o 45/2001 (EYVL 2001, L 8, s. 1) ja erityisesti sen 8, 13 ja 20 artiklan rikkomiseen. Kantaja väittää myös, että asiassa on loukattu henkilötietoihin tutustumista koskevaa perusoikeutta, oikeutta yksityiselämään, puolustautumisoikeuksien periaatetta, menettelyllistä yhdenvertaisuutta ja oikeutta hyvään hallintoon. Riidanalaisen päätöksen perustelut ovat lisäksi sääntöjenvastaiset ja riittämättömät. Kaikki nämä sääntöjenvastaisuudet ovat entistä merkittävämpiä virheitä, koska niistä on aiheutunut kantajalle todellista ja varmaa vahinkoa.